**Poziv na dostavu projektnih prijedloga za dodjelu bespovratnih sredstava za**

**ULAGANJE C.1.5. R1-I1 - IZGRADNJA I OPREMANJE LOGISTIČKODISTRIBUTIVNIH CENTARA ZA VOĆE I POVRĆE**

REFERENTNI BROJ POZIVA: NPOO.C1.5.R1-I1.02

**Pitanja i odgovori**

|  |  |  |
| --- | --- | --- |
| **R.br.** | **Pitanje** | **Odgovor** |
| 1. | Poštovani,ovim putem Vam se obraćamo u vezi objavljenog Javnog poziva za dostavu projektnih prijedloga za dodjelu bespovratnih sredstava za ulaganje-izgradnja i opremanje logističko distributivnih centara za voće i povrće.Zanima nas, da li bi JLS bila prihvatljiv prijavitelj s obzirom da namjerava izgraditi centar agrokulture koji bi između ostalog imao otkupnu stanicu i hladnjaču za prihvat , sušenje i skladištenje voća,povrća i ljekovitog bilja.Kako se navodi u uputama za prijavitelje, prijavitelj prije podnošenja zahtjeva mora imati pravomoćnu građevinsku dozvolu, koju JLS u ovom trenutku ne posjeduje. Za izgradnju navedenog postoji planirana lokacija i izrađen je glavni projekt. | Jedinica lokalne samouprave (JLS) nije prihvatljiv prijavitelj. JLS može biti partner u projektu, po modelu LDC projekt PO i partnera, ali je tada prihvatljiv prijavitelj trgovačko društvo (osnovano prije dostave projektnog prijedloga) u kojem su partneri priznata proizvođačka organizacija (PO) te JLS (a potencijalno i drugi subjekti). U tom trgovačkom društvu, PO mora imati minimalno 51% udjela u vlasništvu. S obzirom na rokove koji su definirani Nacionalnim planom oporavka i otpornosti, kao i nepredvidivost trajanja postupaka izdavanja pojedinačnih građevinskih dozvola, prihvaćanje bilo kojeg drugog dokumenta umjesto pravomoćne građevinske dozvole predstavljalo bi prevelik rizik za pravovremeno ugovaranje i izgradnju objekata, a što bi rezultiralo neispunjavanjem definiranih ciljeva, odnosno povrata/gubitka europskih sredstava. |
| 2. | Poštovani, U nastavku su 2. Pitanja vezana za objavljeni Poziv na dostavu projektnih prijedloga za dodjelu bespovratnih sredstava za Ulaganje C.1.51 R1-I1-Izgradnja i opremanje logističko-distributivnih centara za voće i povrće, referentni broj poziva: NPOO.C1.5.R1-I1.02. 1. U dokumentu Uputa za prijavitelje, u dijelu 2. Pravila poziva, 2.5.2. Posebni kriteriji prihvatljivosti, točka 6) navedeno je da projekt mora imati tehnološke cjeline (u skladu s vrstom i količinama proizvoda koje će ulaziti u pogon LDC-a), između ostalog primarne prerade voća i/ili povrća, isključivo kako bi se smanjili gubitci te se iskoristili proizvodi nestandardizirane kvalitete i smanjio otpad od hrane, a konačni proizvod, koji nastaje isključivo kao rezultat primarne prerade kroz proces pripreme voća i/ili povrća (npr. guljenje, otkoštavanje, uklanjane peteljki i drugo) kao sirovine za procese dobivanja soka ili proizvoda sušenja (potrebno opisati u investicijskoj studiji).

 Može li se primarnom preradom smatrati sam proces guljenja, rezanja i pakiranja proizvoda nestandardizirane kvalitete koji za posljedicu ima stavljanje na tržište tako pripremljenog i upakiranog narezanog voća/povrća ili se preradom isključivo smatra, kako je navedeno, proizvodnja soka ili sušenje proizvoda?  1. U dokumentu Uputa za prijavitelje, u dijelu 2. Pravila poziva, 2.6. Prihvatljive prijekne aktivnosti: koja ulaganja su dozvoljena, navedeno je da su neprihvatljive projektne aktivnosti

- ulaganja u materijalnu i nematerijalnu imovinu koja imaju za cilj rekonstrukciju i/ili opremanje postojećih objekata;- ulaganja u skladišne kapacitete za merkantilni krumpir. S obzirom da neki proizvođači osim proizvoda iz sektora voća i povrća, proizvode i krumpir i raspolažu skladišnim kapacitetima za krumpir, je li prihvatljivo u sklopu izgradnje LDC-a nabavljati liniju za krumpir (npr. linija za prihvat, pranje, kalibraciju i pakiranje te linija za guljenje i sjeckanje)? | 1. Svrha primarne prerade u okviru ovog Poziva je smanjenje gubitaka i smanjenje otpada od hrane. Stoga, narezano i upakirano voće i/ili povrće nestandardizirane kvalitete može se smatrati prihvatljivim u dijelu primarne prerade voća i/ili povrća.2. U drugom pitanju nije definirano o kojoj vrsti krumpira je riječ stoga navodimo sljedeće pojašnjenje: Sektor voća i povrća definiran je u Dijelu IX Priloga I Uredbe (EU) br. 1308/2013 i njezinim izmjenama te ne obuhvaća *Merkantilni krumpir* oznake kombinirane nomenklature 0701 (svjež ili rashlađen). *Slatki krumpir* oznake kombinirane nomenklature 0714 20 u skladu s odredbama Uredbe (EU) br. 1308/2013 pripada sektoru voća i povrća.U okviru ovoga Poziva, prihvatljivim troškovima smatra se ulaganje u opremu u svrhu primarne prerade.  |
| 3. | Poštovani,U slučaju da član proizvođačke organizacije ili s njim povezana osoba ili društvo partner, kao investitor u zajedničkom projektu s proizvođačkom organizacijom, posjeduje građevinsko zemljište, može li taj subjekt prodati to zemljište trgovačkom društvu u okviru kojega će se provoditi projekt i da to bude prihvatljiv trošak u smislu ovog Poziva na dostavu projektnih prijedloga za dodjelu bespovratnih sredstava? Naravno, uz procjenu predmetnog zemljišta od strane ovlaštenog sudskog vještaka? | Prema točki *2.8.1. Prihvatljivi izdaci (troškovi)* navedenoj u Uputama za prijavitelje kupnja zemljišta je prihvatljiv trošak do 10 % vrijednosti ukupno prihvatljivih troškova projekta (bez općih troškova). Prema Uputama za prijavitelje nisu definirana dodatna ograničenja u pogledu kupnje zemljišta. Ako je vlasnik zemljišta jedan od investitora u zajedničkom projektu onda vrijednost zemljišta može biti udio u vlasništvu trgovačkog društva koje će provoditi projekt i upravljati budućim LDC-om. |
| 4. | Poštovani,U slučaju ulaganja proizvođačke/ih organizacije/a i drugog/ih poduzetnika, kao investitora u zajedničkom projektu, koji su osnovali trgovačko društvo koje će biti korisnik projekta, može li taj poduzetnik/ci koristiti izgrađene kapacitete sukladno svom udjelu u trgovačkom društvu koje će provoditi projekt? Na primjer, poduzetnik partner ima 40% udjela u vlasništvu društva (projektnoj tvrtki). Može li taj poduzetnik po dovršetku projekta koristiti 40% kapaciteta tako izgrađenog objekta i kupljene opreme? | U modelu LDC projekt proizvođačke organizacije i partnera,  trgovačko društvo se osniva od strane svih partnera u projektu pri čemu se društvenim ugovorom moraju regulirati budući vlasnički odnosi između partnera u društvu (projektnoj tvrtki) koja upravlja projektom i kasnije izgrađenim LDC-om, s time da je udio proizvođačke organizacije u vlasništvu minimalno 51%. Buduće upravljanje LDC-om, uključujući eventualne zagarantirane kapacitete, dogovaraju partneri te definiraju u društvenom ugovoru, s time da ovim Pozivom nisu propisani uvjeti te suradnje. Ovdje je važno naglasiti kako je cilj projekata jačanje proizvođačkih organizacija, odnosno daljnje udruživanje poljoprivrednika, kao i osigurati (financijsku) održivost LDC-ova.  |
| 5. | Poštovana/i,Molim Vas za informaciju gdje je moguće registrirati se i pristupiti sustavu eNPOO.Unaprijed zahvaljujem uz srdačan pozdrav, | Pristup u sustav eNPOO moguć je od 25. travnja 2022. na poveznici <https://fondovieu.gov.hr/portal/> na kojoj su dostupne i Upute za korištenje sustava. Podnošenje projektnih prijedloga na ovaj Poziv moguće je od 30. travnja 2022.  |
| 6.  | U Obrascu 7. koji je sastavni dio Poziva za dostavu projektnih prijedloga za dodjelu bespovratnih sredstava Za „Ulaganje C1.5.R1-I1-izgradnja i opremanje logističko-distributivnih centara za voće i povrće“  kod „Ublažavanje klimatskih promjena“ u dijelu obrazloženja sukladnosti projektnog prijedloga s navedenim načelima, a koje ispunjava prijavitelj, navedeno je pored ostalog i okolišna dozvola. Postupak izdavanja okolišne dozvole uređen je Zakonom o zaštiti okoliša („Narodne novine“ broj: 80/13., 153/13., 78/15., 12/18. 118/18.) i Uredbom o okolišnoj dozvoli („Narodne novine“ broj: 8/14. i 5/18.). Sastavni dio navedene Uredbe je Prilog I. iz kojeg je vidljiv popis djelatnosti kojima se mogu prouzročiti emisije kojima se onečišćuje tlo, zrak, voda i more. Djelatnosti koje mogu prouzročiti navedeno su; energetika, proizvodnja i prerada metala, industrija minerala, kemijska industrija, gospodarenje otpadom i druge djelatnosti. Pod drugim djelatnostima navedene su određena industrijska postrojenja, prerada ili bojanje tekstilnih vlakana određenog kapaciteta, štavljenje kože određenog kapaciteta, klaonice određenog kapaciteta, te obrada i prerada sirovina namijenjenih za hranu ili hranu za životinje i to određenog kapaciteta na dan.Iz prethodno navedenog nije vidljivo da je za izgradnju logističko-distributivnog centra za voće i povrće potrebna okolišna dozvola, stoga molim pojašnjenje za traženo. Također Vas molimo da li je dovoljno da napišemo da s obzirom na propise za navedeni objekt nije potrebna okolišna dozvola.  | U Obrascu 7. potrebno je opisati na koji način konkretan projektni prijedlog zadovoljava navedena načela, dok je u koloni “verifikacija“ naveden popis dokumentacije u kojoj bi se opisane tvrdnje trebale moći provjeriti.Ukoliko zakonska regulativa ne definira potrebu izdavanja okolišne dozvole za određenu vrstu projekta, prihvatljivo je da se u Obrascu 7. isto obrazloži.  |
| 7. | Poštovani, molimo odgovor na sljedeće pitanje : Skupna izjava poljoprivrednih proizvođača (kod modela LDC projekt kao lokalna infrastruktura, kojom se dokazuje popunjenost  70 % kapaciteta) – možemo li je mi izraditi u slobodnoj formi ili možemo očekivati da će biti objavljena u eventualnoj izmjeni/dopuni dokumentacije Poziva.Unaprijed zahvaljujem | Skupna izjava poljoprivrednih proizvođača je dio obvezne dokumentacije koju prijavitelji moraju dostaviti uz projektnu prijavu. Forma nije zadana i prijavitelji dostavljaju skupnu izjavu prilagođenu sastavu poljoprivrednih proizvođača u okviru svog projektnog prijedloga.Prema točki 2.5.2. *Posebni kriteriji prihvatljivosti* navedenoj u Uputama za prijavitelje, Skupna izjava poljoprivrednih proizvođača potpisana od svakog ponaosob sadrži: opće podatke o poljoprivrednom gospodarstvu (naziv i pravni oblik, adresu, OIB fizičke osobe odgovorne u pravnoj osobi), vrste voća i/ili povrća, površine i proizvodnju u tonama, iskaz da će koristiti skladišne rashladne i/ili logističke kapacitete LDC-a te iskaz o sadašnjem ili budućem članstvu u proizvođačkoj organizaciji). |
| 8.  | Poštovani, Molimo odgovor na sljedeće pitanje :                 Pitanje vezano uz Točku 2.5.2. Posebni kriteriji prihvatljivosti,  tehnološke cjeline, točka 6), 3. crtica: citiramo: „primarne prerade voća i/ili povrća, isključivo kako bi se smanjili gubitci te se iskoristili proizvodi nestandardizirane kvalitete i smanjio otpad od hrane, a konačni proizvod, koji nastaje isključivo kao rezultat primarne prerade kroz proces pripreme voća i/ili povrća (npr. guljenje, otkoštavanje, uklanjane peteljki i drugo) kao sirovine za procese dobivanja soka ili proizvoda sušenja (potrebno opisati u investicijskoj studiji),“.Budući da planiramo liniju koja bi se sastojala iz primarne prerade voća/ povrća, te sve do dobivanja soka (tako je predviđeno tehnološkim projektom), a odnosi se na one količine voća i povrća koje će se pojaviti kao gubitak i proizvode nestandardizirane kvalitete,  NAŠE PITANJE JE:Je li u tom slučaju cijela linija spada u primarnu preradu? Ili u primarnu preradu spada samo dio do pripreme voća/povrća kao sirovine za proizvodnju soka?Nadalje, ako dio linije iza pripreme voća/povrća kao sirovine, pa sve do proizvodnje soka, ne smatrate primarnom preradom, je li onda ta linija prihvatljiva za prijavu? Ili nije prihvatljiv samo jedan dio, iza pripreme voća/povrća pa do proizvodnje soka?Što ako prijavimo dio troškova koji je prihvatljiv, a dio troškova koji je neprihvatljiv npr na istoj proizvodnoj liniji, je li moguće da nam prihvatite samo dio troškova (dakle onaj koji je prihvatljiv) ili se briše taj cijela proizvodna linija i smatra neprihvatljivom? U tom slučaju, utječe se na postojanje tehnološke cjeline primarne prerade voća/povrća? | U primarnu preradu voća i povrća spada cijela linija za proizvodnju soka te su prihvatljivi troškovi cijele linije kao tehnološke cjeline.Ujedno napominjemo da vrijednost komponente primarne prerade voća i/ili povrća  ne smije prelaziti više od 2,5% od vrijednosti izgradnje i opremanja objekta odnosno prihvatljivi su troškovi u iznosu od maksimalno 2,5 % vrijednosti izgradnje i opremanja LDC-a.  |
| 9. | Javljamo se iz Reto Centra Zagreb. Registrirani smo kao Udruga i humanitarna organizacija. Zanima nas da li konkuriramo za natječaj iz naslova, koji je raspisan na stranicama Ministarstva poljoprivrede, obzirom da je istaknuto da su prihvatljivi prijavitelji jedinica/e područne (regionalne) samouprave ili trgovačko društvo osnovano od strane i u 100%-tnom vlasništvu u JRS.Obzirom na donacije hrane koje zaprimamo, među njima i voće povrće, u velikoj smo potrebi za odgovarajućim pohranjivanjem istih. | Kao što ste i naveli u Pozivu na dostavu projektnih prijedloga za dodjelu bespovratnih sredstava za  Ulaganje C.1.5. R1-I1 – izgradnja i opremanje logističko-distributivnih centara za voće i povrće“ prihvatljivim prijaviteljima ne smatraju se udruge i humanitarne organizacije.Upućujemo Vas na Program potpore posrednicima u lancu doniranja hrane i/ili banci hrane koji se provodi u okviru mjere „Unaprjeđenje sustava doniranja hrane RH“ Nacionalnog plana oporavka i otpornosti 2021. – 2026. Cilj Programa potpore je pružiti financijsku potporu posrednicima u lancu doniranja hrane i banci hrane kako bi ojačali infrastrukturne kapacitete u svrhu stvaranja osnovnih preduvjeta za povećanje količina donirane hrane, čime se doprinosi smanjenju otpada od hrane te povećanju prehrambene sigurnosti siromašnijih skupina stanovništva.Program je dostupan na poveznici:[https://poljoprivreda.gov.hr/UserDocsImages/dokumenti/Nacionalni%20plan%20oporavka%20i%20otpornosti%20RH%202021-2026/Program%20potpore%20za%20infrastrukturno%20opremanje%20posrednika%20u%20lancu%20doniranja%20hrane%20i%20banke%20hrane.pdf](https://eur01.safelinks.protection.outlook.com/?url=https%3A%2F%2Fpoljoprivreda.gov.hr%2FUserDocsImages%2Fdokumenti%2FNacionalni%2520plan%2520oporavka%2520i%2520otpornosti%2520RH%25202021-2026%2FProgram%2520potpore%2520za%2520infrastrukturno%2520opremanje%2520posrednika%2520u%2520lancu%2520doniranja%2520hrane%2520i%2520banke%2520hrane.pdf&data=05%7C01%7Cljiljana.jelakovic%40mps.hr%7C39ef3f7d9cb84a5454a808da54fcf784%7C77518b81be8445f9ad744d4cc7510ade%7C0%7C0%7C637915742722170118%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=x7qEnqHW%2BX7%2FqIXr1VJcozKT2pTYQDm9pK%2Fq4A61cOM%3D&reserved=0)Temeljem Programa biti će  objavljen Javni poziv na Internet platformi e-NPOO i na mrežnoj stranici Ministarstva poljoprivrede ([https://poljoprivreda.gov.hr](https://eur01.safelinks.protection.outlook.com/?url=https%3A%2F%2Fpoljoprivreda.gov.hr%2F&data=05%7C01%7Cljiljana.jelakovic%40mps.hr%7C39ef3f7d9cb84a5454a808da54fcf784%7C77518b81be8445f9ad744d4cc7510ade%7C0%7C0%7C637915742722170118%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=nZ5hG5xN9jSnvWqe815wLG8c3YjxpdHEMPHJIk8zdT8%3D&reserved=0)) do kraja lipnja 2022. godine. |
| 10. | Molimo Vas pojašnjenje slijedećeg uvjeta zadanog Operativnim programom jačanja tržišnog kapaciteta sektora voća i povrća za razdoblje2021. do 2026.:  Molimo Vas potvrdu kako se navedeni uvjet odnosi na slijedeće:Objekt treba biti izgrađen i opremljen na način da **koristi obnovljive izvore energije**, te je samodostatan u energetskim potrebama od minimalno 58%. Jedan od obnovljivih izvora energije koji se koristi treba biti iz fotonaponske elektrane, ali on nije isključivi izvor kojim se treba osigurati samodostatnost u energetskim potrebama od minimalno 58%.Molimo Vaš komentar / potvrdu navedenog. | Izgrađeni i opremljeni LDC mora biti samodostatan u energetskim potrebama od minimalno 58% na način da koristi obnovljiv izvor energije iz fotonaponske elektrane te je fotonaponska elektrana isključivi izvor energije za osiguranje samodostatnosti u navedenom postotku. Veća samodostatnost u energetskim potrebama može biti osigurana i iz drugih obnovljivih izvora energije. |
| 11. | u UzP na str.18. navodi se da ja model LDC projekt kao lokalna inrastruktura 70% planiranog kapaciteta LDS-a osigurano površinama i proizvodnjom voća i povrća od strane proizvođača voća i povrća s područja za čije se potrebe gradi LDC, a dokazuje se iskazom interesa poljoprivrednih proizvođača u obliku skupne izjave poljoprivrednih proizvođača. Naše pitanje je moglu li biti uključeni poljoprivredni proizvođači koji imau sjedište unutar područja JLS-a a koji imaju proizvodnu izvan JLS-a. Naime, naši proizvođači imaju površine i u drugim JLS te možemo li iste uključiti u planiranje kapaciteta?Ukoliko se radi o projektu koji u sebi sadrži i dio koji se odnosi na zelenu tržnicu ili skladištenje za prekupce a sastavni su dio jednog projekta, možemo li takve troškove staviti u kategoriju neprihvatljivih troškova i hoće li se gledati kapacitet do 5.000 tona/godišnje ili projekt može biti iznad propisanog maksimuma a da se financira samo dio koji obuhvaća do 5.000 tona/god. ili je to eliminiacijski faktor? | U površine pod proizvodnjom voća i povrća mogu biti uključeni i proizvođači voća i povrća koji imaju površine i u drugim jedinicama lokalne samouprave. Pri tome napominjemo da je u modelu LDC projekt kao lokalna infrastruktura prihvatljiv prijavitelj na Poziv isključivo jedinica područne (regionalne) samouprave (županija) ili trgovačko društvo u 100%-tnom vlasništvu županije. Jedinice lokalne samouprave nisu prihvatljivi prijavitelji u ovom modelu. U sklopu Nacionalnog plana oporavka i otpornosti 2021. – 2026., Komponente 1. Gospodarstvo, Podkomponente C.1.5 Unaprjeđenje korištenja prirodnih resursa i jačanje lanca opskrbe hranom, uspostavljena je Reformska mjera C1.5. R1 – Uspostava mreže logističke infrastrukture za jačanje proizvodno tržišnog lanca u sektoru voća i povrća. Cilj ove reforme je organizirati i povezati ponudu malih poljoprivrednih gospodarstava kroz **proizvođačke organizacije** radi poticanja udruživanja, suradnje te razmjene iskustava i znanja. Reforma je usmjerena na poboljšanje položaja poljoprivrednika u sektoru voća i povrća, te treba doprinijeti razvoju proizvoda s većom dodanom vrijednošću. U okviru reformske mjere predviđeno je: Ulaganje: C1.5. R1-I1 – Izgradnja i opremanje logističko-distributivnih centara za voće i povrće. U okviru ovog javnog poziva prihvatljiv je projekt koji ima za cilj ojačati konkurentnost sektora izgradnjom i opremanjem LDC-a odnosno jačati položaj proizvođačkih organizacija u sektoru voća i povrća. Isto tako, **projekt izgradnje i opremanja LDC-a je integrirani projekt koji uključuje sljedeće prihvatljive aktivnosti**:- ulaganja u materijalnu i nematerijalnu imovinu koja imaju za cilj izgradnju i opremanje LDC-a za voće i povrće, u svrhu pružanja novih i/ili kvalitetnijih usluga poljoprivrednim proizvođačima uključujući ishođenje potrebnih dozvola;- aktivnosti vođenja projekta, nadzora i konzaltinga;- aktivnosti promidžbe i vidljivosti.**U modelu LDC projekta kao lokalne infrastrukture prihvatljiv je projekt:**- kojem je investicijskom studijom dokazana opravdanost izgradnje i održivost projekta, - 70 % planiranog kapaciteta LDC-a osigurano površinama i proizvodnjom voća i povrća od strane proizvođača voća i povrća s područja za čije se potrebe gradi LDC, a dokazuje se iskazom interesa poljoprivrednih proizvođača u obliku skupne izjave poljoprivrednih proizvođača potpisane od svakog ponaosob koja sadrži: opće podatke o poljoprivrednom gospodarstvu (naziv i pravni oblik, adresu, OIB fizičke osobe odgovorne u pravnoj osobi), vrste voća i/ili povrća, površine i proizvodnju u tonama, iskaz da će koristiti skladišne rashladne i/ili logističke kapacitete LDC-a te iskaz o sadašnjem ili budućem članstvu u proizvođačkoj organizaciji);- ima tehnološke cjeline (u skladu s vrstom i količinama proizvoda koje će ulaziti u pogon LDC-a):- skladištenja od minimalno 3.000 tona do maksimalno 5.000 tona dugotrajnog i/ili kratkotrajnog sustava skladištenja i čuvanja voća i/ili povrća ili bez takvih sustava s običnim nekondicioniranim prijemnim skladišnim prostorom (potrebno opisati u investicijskoj studiji),- prijema proizvoda i doradbeno - logističkog prostora (pranje, čišćenje, sortiranje i pakiranje), a sukladno skladišnom kapacitetu i potrebama dorade proizvoda, koje će ulaziti u pogon LDC-a (potrebno opisati u investicijskoj studiji),- primarne prerade voća i/ili povrća, isključivo kako bi se smanjili gubitci te se iskoristili proizvodi nestandardizirane kvalitete i smanjio otpad od hrane, a konačni proizvod, koji nastaje isključivo kao rezultat primarne prerade kroz proces pripreme voća i/ili povrća (npr. guljenje, otkoštavanje, uklanjane peteljki i drugo) kao sirovine za procese dobivanja soka ili proizvoda sušenja (potrebno opisati u investicijskoj studiji),- vrijednost komponente primarne prerade voća i/ili povrća ne smije prelaziti više od 2,5 % od vrijednosti izgradnje i opremanja objekta;- projekt poštuje načelo DNSH („Do No Significant Harm“)- koji daje dodatni doprinos ublažavanju klimatskih promjena na način da izgrađeni i opremljeni LDC koristi obnovljive izvore energije iz fotonaponske elektrane te je time samodostatan u energetskim potrebama od minimalno 58 %. **Slijedom svega navedenog prihvatljivi su samo projekti koji uključuju izgradnju i opremanje LDC-a. Dio projekta koji se odnosi na zelenu tržnicu ili skladištenje za prekupce ne može biti sastavni dio projekta izgradnje i opremanja LDC-a (projekt LDC ne može uključivati skladište za prekupce jer to nije u skladu s ciljem reforme niti javnog poziva), već to treba biti zaseban projekt ili zasebna faza projekta koja se ne može prikazati u projektno-tehničkoj dokumentaciji za izgradnju i opremanje LDC-a kao niti u investicijskog studiji kojom se dokazuje opravdanost izgradnje i održivost projekta. U modelu LDC projekt kao lokalna infrastruktura dozvoljeno je ulaganje u kapacitet od maksimalno 5.000 tona skladišnog kapaciteta te isto predstavlja eliminacijski faktor.**  |
| 12. | pod poglavljem 2.5.2.   Posebni kriteriji prihvatljivosti, piše da za model LDC projekt kao lokalna infrastrukrura 70 % planiranog kapaciteta LDC-a mora biti osigurano površinama i proizvodnjom voća i povrća s područje za čije se potrebe gradi LDC.U slučaju Grada Zagreba/Zagrebačkog holdinga kao potencijalnog prijavitelja na navedeni poziv, dali navedeno znači da površine na kojima se proizvodi voće i povrće moraju biti sa područja Grada Zagreba ili je dovoljno da sjedište tvrtki  proizvođača voća i povrća budu registrirane u Gradu Zagrebu. | Poziv ne propisuje područje (lokalitet) na kojem moraju biti površine proizvođača voća i povrća, iako je logično da se LDC gradi na lokaciji gdje za to postoji stvarna potreba s obzirom na površine i proizvodnju voća i povrća te iskazani interes proizvođača za korištenjem takve infrastrukture. Sjedište tvrtki proizvođača voća i povrća također nije uvjetovano sukladno pravilima o državnim potporama. Ukazujemo i na mogućnost da se na Poziv za model LDC-a kao lokalne infrastrukture može prijaviti više jedinica područne (regionalne) samouprave kao partneri u zajedničkom projektu odnosno trgovačko društvo osnovano od strane i u vlasništvu JRS-a u okviru kojeg će se provoditi projekt izgradnje i opremanja LDC-a.  |
| 13. | vezano uz raspisan javni poziv Ministarstva poljprivrede,   *Poziv na dostavu projektnih prijedloga za dodjelu bespovratnih sredstava za ULAGANJE C.1.5. R1-I1 - IZGRADNJA I OPREMANJE LOGISTIČKODISTRIBUTIVNIH CENTARA ZA VOĆE I POVRĆEREFERENTNI BROJ POZIVA: NPOO.C1.5.R1-I1.02*, molim Vas odgovor na sljedeći upit:Sukladno UzP točka 2.8.2 *Neprihvatljivi izdaci (troškovi) za sufinanciranje*, pod rednim br.3. navedeno je sljedeće: "*Svi troškovi vezani uz gradnju, opremanje i nabavu opreme i strojeva za iskorištavanje fosilnih goriva (plin, nafta, ugljen, treset)"*Molimo pojašnjenje, na koju opremu i strojeve se ova odredba odnosi? Dali je ovdje riječ o korištenju prirodnog plina kao fosilno gorivo u smislu grijanja LDC-a ili se ova odredba obuhvaća sve. | U okviru projekta izgradnje i opremanja LDC-a nisu prihvatljivi troškovi nabave i ugradnje bilo koje vrste instalacija/opreme/strojeva koji iskorištavaju fosilna goriva , a što uključuje i plinske instalacije za korištenje prirodnog plina za potrebe grijanja LDC-a.  |
| 14. | U Uputama za prijavitelje Poziva na dostavu projektnih prijedloga za dodjelu bespovratnih sredstava za ULAGANJE C.1.5. R1-I1 - IZGRADNJA I OPREMANJE LOGISTIČKO-DISTRIBUTIVNIH CENTARA ZA VOĆE I POVRĆE navodi se sljedeće: "U okviru ovog Poziva, potpora se ne može dodijeliti za djelatnosti povezane s izvozom u treće zemlje ili države članice, to jest potpore izravno povezane s izvezenim količinama, uspostavom i radom distribucijske mreže ili ostalim tekućim troškovima povezanima s izvoznom djelatnošću”Zanima nas znači li ovo da kroz budući LDC ne bi mogla prolaziti roba koja je namijenjena izvozu u druge EU članice ili treće zemlje? Također nas zanima  znači li ovo i da se roba ne može prodati ni nekoj drugoj tvrtki koja može  izvoziti proizvod ili se izvoz odnosi samo na proizvođačku organizaciju koja upravlja LDC-om? | Navedena odredba proizlazi iz EU legislative o državnim potporama i odnosi se na državne potpore namijenjene za ulaganja koja su izravno povezana s izvezenim količinama, uspostavom i radom distribucijske mreže ili ostalim tekućim troškovima povezanima s izvoznom djelatnošću. LDC ne predstavlja takvo ulaganje te će kroz LDC moći prolaziti i roba namijenjena izvozu u druge EU članice ili treće zemlje. |